stanford-oval/wikipedia huggingface dataset:
שנות ה-20 של המאה ה-19
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
23 בפברואר 1820 – קשר רחוב קאטו: נחשפת מזימה להתנקש בחייהם של כל חברי הקבינט הבריטי
אסונות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
1817–1824: מגפת הכולרה הראשונה המתועדת פורצת באזור בנגל, ומתפשטת להודו ומשם לאזורים נוספים בהם סין ופרס.
1821 – מגפה של קדחת צהובה פורצת במערב אירופה ומתפשטת במיוחד בברצלונה. אלפי חיילים, שרבים מהם בעצמם מתים במגפה בהמשך, מנסים למנוע מתושבים לצאת מהעיר, וכשהמזון והמים אוזלים בעיר פורצות בה מהומות. על פי ההערכות מתים מהמגפה בעיר עצמה בלבד קרוב ל-20,000 איש, ועוד רבים בערים סמוכות.
1827 – מגפת הכולרה השנייה המתועדת פורצת גם היא באזור בנגל החל משנת 1827, מתפשטת מערבה וקוטלת רבים.
מדע וטכנולוגיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מדע וטכנולוגיה > טכנולוגיה

1822 – הומצאה טכניקת ההליוגרפיה על ידי הצלם והממציא הצרפתי ניספור נייפס. בסביבות 1826 ניספור נייפס יצר בטכניקה זו את התצלום הראשון בהיסטוריה ששרד, "נוף מחלון בלה-גרא".
1822 – נפתח קו הרכבת הראשון "Hetton colliery railway" שתוכנן בידי ג'ורג' סטיבנסון ושימש את חברת הפחם "Hetton Coal Company" להובלת פחם אל העיירה הבריטית "Hetton-le-Hole".
1823 – פיתוח ושיווק מעשיים של דגם מנוע ראשוני המונע באמצעות גז. בשלב זה המנוע היה מגושם, מסורבל ולא יעיל, אולם שימש כבסיס מעשי למנועים מוצלחים יותר שנבנו בהמשך.
1826 – הממציא האמריקאי סמואל מוריי רושם פטנט על מנוע הבעירה הפנימית.
7 באפריל 1827 – רוקח אמריקאי בשם ג'ון ווקר ממציא את הגפרור.
1828 – אבקת הקקאו של קונרד ון האוטן ההולנדי מאפשרת הפקה זולה יותר של מוצרי שוקולד, ולראשונה מנגישה שוקולד לציבור הרחב ולא רק לעשירים ביותר.
1829 – נבנה המנוע החשמלי הראשון.
23 ביולי 1829 – בארצות הברית רושם ויליאם ברט פטנט על מכונת הכתיבה.
1829 – רוברט סטיבנסון פיתח את רכבת הקיטור ה-rocket.
מדע וטכנולוגיה > מדע

28 בינואר 1820 – גילוי אנטארקטיקה על ידי משלחת חקר בראשות האציל הפרוסי פביאן גוטליב פון בלינגסהאוזן.
1820 – הכימאים הצרפתיים פייר ז'וזף פלטייה (אנ') וז'אן ביאנאמה קוונטו מבודדים כינין מקליפת הצינכונה. כינין הופך במהרה לטיפול מועדף לחום.
1820 – הנס כריסטיאן ארסטד מדנמרק מראה כי ניתן להסיט מחט מגנטית באמצעות חוט הנושא זרם חשמלי, וסולל את הדרך ליישום מכשירים אלקטרומגנטים. את עבודתו ממשיך בשנת 1825 ויליאם סטרג'ון, שמגלה את האלקטרומגנט הרב-כיווני.
1822 – אטיין ז'ופרואה סנט-אילר מסכם את עבודתו המבחינה בקווים משותפים בהתפתחות קבוצות בעלי החיים השונות, ומניח יסודות שעליהם ייבנה ענף האנטומיה ההשוואתית וכן תחומים נוספים.
1824 – ויליאם בקלנד הוא החוקר הראשון שנותן שם מדעי לדינוזאור.
1826 – תגלית ארכאולוגית ראשונה של תרבות עמק האינדוס. בשלב הזה התגלית מעוררת סקרנות, אך התרבות עדיין אינה מתגלה לחוקרים.
1828 – יוסף בוכנר, פרופסור למדעי הרוקחות מאוניברסיטת מינכן, גרמניה, מצליח לחלץ את המרכיב הפעיל מצמח הערבה, ומייצר ממנו תרופה ראשונית להורדת חום.
1828 – הכימאי הגרמני פרידריך ולר מפיק את התרכובת האורגנית שתנן מהתרכובת האי אורגנית אמוניום ציאנט NH4CNO. הישג זה מפריך מעשית את תאוריית הוויטליזם, ונחשב לתחילתו של מדע הכימיה האורגנית.
1829 – רישום רפואי ראשון של עצמות ניאנדרטל שנמצאות במקרה בבלגיה. בשלב זה משמעות התגלית עוד לא נבחנת לעומק ולא מתבהרת.
חלק ממנוע הפרשים מספר 1 של צ'ארלס בבג', שהורכב לאחר מותו, על ידי בנו תוך שימוש ברכיבים שנמצאו במעבדתו
תצלום של ניספור נייפס, מחלוצי הצילום: "נוף מחלון בלה-גרא", התצלום הראשון בהיסטוריה ששרד (1826).
הממציא האמריקאי ויליאם ברט רושם פטנט על מכונת הכתיבה ב-1829
תרבות פופולרית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
7 במאי 1824: הסימפוניה התשיעית של בטהובן – הופעת הבכורה של היצירה באולם הקונצרטים Kärntnertortheater שבווינה.
1829: תרבוש – הסולטאן מהמוט השני קובע רשמית את מעמדו של התרבוש ככובע שניתן לחבישה על ידי בני כל הדתות.
כוצע צילינדר - נכנס בהדרגה לאופנה בתקופה זו.
אישים בולטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אישים בולטים > מנהיגי עולם בולטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אישים בולטים > מדענים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אישים בולטים > סופרים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

↑  תאילנד, באתר אנציקלופדיה בריטניקה
↑  Guillermo Guajardo, A History of Mining in Latin America: From the Colonial Era to the Present by Kendall W. Brown (review), Research Gate
↑  Jacksonian Democracy, history.com
↑  Democratization, אוניברסיטת בילפלד
↑  Sajal Nag, הפלישה הבורמזית
1 2  Interactive World History Atlas since 3000 BC, Geacron
↑  קזחסטן, באתר אנציקלופדיה בריטניקה
↑  Turko–Iranian War (1821–1823), encyclopedia.com
↑  RUSSIA i. Russo-Iranian Relations up to the Bolshevik Revolution, iranica
↑  JUAD IGHACIO GALVEZ, Perú against Colombia, Ecuador and Chile (עמ' 8)
↑  אמנון כרמל, ‏אבוריג`נים בטסמניה – סוף טראגי למסורת ארוכה, באתר "הידען", 27 ביוני 2008
↑  שושלת סעוד, באתר אנציקלופדיה בריטניקה
↑  האימפריה הרוסית, באתר אנציקלופדיה בריטניקה
↑  יניצ'רים, באתר אנציקלופדיה בריטניקה
↑  Jacksonian Democracy, history.com
↑  Democratization, אוניברסיטת בילפלד
↑  תקן הזהב, באתר אנציקלופדיה בריטניקה
↑  ליאו ליידרמן, מה מניע צמיחה כלכלית לאורך זמן?, באתר אוניברסיטת תל אביב, החל מדקה 19:16
↑  History Of Land Reform, Britannica
↑  CHOLERA, Austin Community College (ארכיון)
1 2  George C. Kohn, Encyclopedia of Plague and Pestilence: From Ancient Times to the Present
↑  צילום, באתר אנציקלופדיה בריטניקה
↑  Development of gasoline engines, אנציקלופדיה בריטניקה
↑  היסטוריה של השוקולד, באתר ערוץ ההיסטוריה
↑  A Brief History of Malaria, NCBI
↑  Telegraph, אנציקלופדיה בריטניקה
↑  Étienne Geoffroy Saint-Hilaire
↑  A Brief History of Hidden Dinosaurs, מגזין סמיתוניאן
↑  What happened to the Indus civilisation?, BBC
↑  A history of aspirin, The Pharmaceutical Journal
↑  The History of Organic Chemistry, study.com
↑  Homo neanderthalensis, מוזיאון הטבע של ההיסטוריה של הטבע, מכון סמית'סוניאן
↑  In Byzantine Footsteps: Monastery of St. Mary of the Spring Zoodohos Pege Istanbul
↑  The story of … the top hat, theconversation
| עשורים במאה ה-19 |
| --- | --- | --- |
|  | << • 1800–1809 • 1810–1819 • 1820–1829 • 1830–1839 • 1840–1849 • 1850–1859 • 1860–1869 • 1870–1879 • 1880–1889 • 1890–1899 • >> |  |
| --- | --- |
בקרת זהויות :  NLI: 987007291760005171  KulturNav: 592b1e4b-a732-46db-8a98-37a39a7c77c9  LCCN: sh00001238 
המלחמה העות'מאנית-רוסית (1828–1829)
מפה של ארצות הברית מ-1822
לודוויג ואן בטהובן מבצע לראשונה את הסימפוניה התשיעית ברה מינור אופוס 125 בשנת 1824
דורין כספי

| --- | --- |
אין תמונה חופשית
 לידה:  10 בספטמבר 1953 (בת 71) 
 מדינה:  ישראל 
 עיסוק:  שחקנית וזמרת
 בן או בת זוג:  מתי כספי 
 פרופיל ב-IMDb
 
דורין כספי (נולדה ב-10 בספטמבר 1953) היא שחקנית וזמרת ישראלית.
ביוגרפיה

כספי נולדה בקנדה למשפחת לובצקי שעלתה לארץ ישראל מליטא לאחר מלחמת העולם השנייה, ועברה לקנדה זמן קצר לפני לידתה. שנתיים אחרי כן עברה המשפחה למקסיקו סיטי. כספי התחנכה בבית הספר "תרבות" במקסיקו סיטי במשך 10 שנים. אז הוריה התגרשו והיא עלתה לישראל בגיל שתים עשרה והתגוררה עם אמה בתל אביב. גדלה כילדת חוץ במשך 7 שנים בקיבוץ גן שמואל.
בצה"ל שירתה כספי בצוות-הווי חיל האוויר, שם היא הכירה בשנת 1972 את מתי כספי, שהלחין ועיבד את שירי הלהקה, וב-1975 נישאה לו, ולשניים נולדו שני ילדים. ב-1990 נפרדו השניים.
בשנת 1979 הנחתה ביחד עם ישראל גוריון ועזרא דגן את פסטיבל שירי הילדים.
בשנים 1989–1991 השתתפה במופע הקברט הסאטירי "ציצים" עם רולנדה שגרן ומרטין פלדמן.
הצגות (רשימה חלקית)

סיפורים שענת אוהבת במיוחד, שי רז הפקות, 1978
אדם הוא אדם, הקאמרי, 1978
היפהפייה הנרדמת. 2001.
חופשה בפראג 2005. מאת ובבימוי אפי כהן, 2005.
כיפה אדומה. מאת ובבימוי אבי דוד, ערוצי בידור, 2004.
הבית של יעל. מאת ובבימוי אבי דוד, ערוצי בידור, 2000.
סימבה. מאת ובבימוי אבי דוד, ערוצי בידור על פי רודיארד קיפלינג. 2006.
הנסיכה והירח, 2006.
זהבה ושלושת הדובים. מאת ובבימוי אבי דוד, 1998.
הביצה שהתחפשה, 2006.
סרטים

רב קומות. סרטו הקצר של אריק רוטשטיין 1995.
אגדת האיש ששתק, ביים וכתב דורון נשר, 1997.
"לך יום אף לך ליל" כתב וביים איל ציון 2010
טלוויזיה

בלי סודות (קטעי פנטומימה להמחשת פעלים), 1984.
שיישאר בינינו, 1985.
בסדרה "כחול עמוק" בפרק "פגישה גורלית", 1997.
בסדרה "החיים זה לא הכל" 2009.
"פלפלים צהובים" 2011.
הערות שוליים

↑  ענת אוהבת אלגוריות, דבר, 21 בנובמבר 1978
↑  ב"קאמרי" החלו הצגות אדם הוא אדם, דבר, 1 במרץ 1978
↑  טלוויזיה כללית, מעריב, 5 ביולי 1985
| --- | --- |
בקרת זהויות :  NLI: 987011899241705171  VIAF: 13167021941552872371   WorldCat (עם VIAF): 13167021941552872371
עלי רזא אכברי

| --- | --- |

 לידה:  21 באוקטובר 1961 שיראז, איראן 
 הוצאה להורג:  14 בינואר 2023 (בגיל 61) איראן 
 מדינה:  איראן, הממלכה המאוחדת 
 
עלי רזא אכברי (בפרסית:علیرضا اکبری 21 באוקטובר 1961 – 14 בינואר 2023) היה פוליטיקאי איראני בעל אזרחות כפולה: איראנית ובריטית. בין השנים 2000 עד 2005 היה סגנו של שר ההגנה, עלי שמח'אני, ולאחר מכן שימש יועצו כאשר שמח'אני היה מזכיר המועצה העליונה לביטחון לאומי.
בשנת 2019, בעת שהגיע מבריטניה, הוא נעצר, נחקר ונידון למוות בגין ריגול עבור SIS, סוכנות הביון של בריטניה. אכברי ומשפחתו הכחישו את האשמות נגדו, אך ב-14 בינואר 2023 אכברי הוצא להורג בתלייה.
קורות חיים

עלי רזא אכברי נולד בתאריך 21 אוקטובר 1961 בעיר שיראז. בזמן המהפכה האסלאמית הוא היה פעיל באגודת הסטודנטים האסלאמיים.
לאחר שסיים את הקריירה שלו במערכת הביטחון האיראנית, בשנת 2013 הוא עבר להתגורר בבריטניה.
קריירה > תפקידיו במערכת הביטחון האיראנית

במהלך הקריירה שלו בממשל האיראני עסק אכברי בתפקידים הבאים:
הקמת וניהול הארגון הצבאי ליישום החלטת מועצת הביטחון מספר 598, בתום מלחמת איראן-עיראק.
אחראי על לימודי ביטחון בינלאומיים במרכז המחקר האסטרטגי של המועצה לניתוח יעילות מערכתית (مجمع تشخیص مصلحت نظام)
סגנו של שר ההגנה עלי שמח'אני במשרד ההגנה, בין השנים 2005-2000.
יועצו של שמח'אני, שהיה בתפקיד מזכיר המועצה העליונה לביטחון לאומי.
ראש המכון ללימודים אסטרטגיים.
יועץ לשמח'אני שהיה בתפקיד מפקד חיל הים.
סגן ממונה על תחום ההגנה, במשרד ההגנה.
סגן הממונה על קשרי חוץ במשרד ההגנה.
אכברי נחשב מקורב לעלי שמח'אני, שמינה אותו לסגנו ויועצו במספר תפקידים.
מעצר והאשמות

לאחר שעזב את תפקידו, עבר אכברי לבריטניה שם הפך לאזרח בריטי-איראני. הוא נעצר ב-2019 בביקור באיראן.
התקשורת הממלכתית האיראנית פרסמה סרטון וידאו ב-12 בינואר 2023, בו נטען כי אכברי מילא תפקיד בחיסולו של מדען הגרעין הבכיר באיראן מוחסן פח'רי-זאדה, שנהרג בהתקפה ב-2020 מחוץ לטהראן. ככל הנראה, אכברי לא הודה במעורבות ישירה בחיסול, אך אמר שסוכן בריטי ביקש מידע אודות אישים איראניים וביניהם פח'רי-זאדה. מאוחר יותר, ה-BBC פרסם הקלטה של שיחת טלפון מהכלא, בין אכברי למשפחתו, שבה הוא טען כי הוא היה נתון לעינויים, הוא סומם בכוח, הוחזק בבידוד לפרקי זמן ממושכים ונאלץ להקליט הודאות שהוכתבו לו.
אכברי הואשם במתן מידע לגורמים בריטיים בנוגע ל-178 אישים איראניים, כולל פחרי-זאדה. גורמים איראנים טענו שאכברי עבד באמצעות חברה פרטית שהייתה בקשר ישיר עם מכוני מחקר בראשות גורמי מודיעין בלונדון.
גזר דין מוות והוצאה להורג

מיזן (אנ'), סוכנות התקשורת הממלכתית של איראן, הודיעה ב-11 בינואר כי אכברי נידון למוות. בהמשך, סוכנות הידיעות הממלכתית של איראן, אירנ"א (סוכנות הידיעות של איראן, הודיעה שבית המשפט העליון של איראן אישר את גזר דין המוות של אכברי, וקבע שהוא נשען בהחלטתו על "ראיות מבוססות".
הוצאתו להורג של אכברי בתלייה הוכרזה ב-14 בינואר 2023. לא ידוע התאריך שבו הוא נתלה.
גזר דין מוות והוצאה להורג > תגובות

ממשלת בריטניה טענה שההאשמות שהופנו נגד אכברי אינן נכונות ונועדו למשא ומתן פוליטי. שר החוץ הבריטי, ג'יימס קלברלי, הכחיש את ההאשמות נגד אכברי, טען כי הן נובעות "ממניעים פוליטיים", ואמר כי הממונה על היחסים של איראן יזומן הנוגע להוצאה להורג כדי שפקידים בריטיים יוכלו להביע את "סלידתם ממעשיה של איראן". קלברלי גם כינה את הוצאתו להורג של אכברי "ברברית" ובפוסט בטוויטר אמר כי ”המשטר האיראני שוב הראה התעלמות בוטה מחיי אדם. זה לא יעבור בשתיקה.”
ראש ממשלת בריטניה רישי סונאק אמר כי הוא "מזועזע מההוצאה להורג", ופרסם בטוויטר כי הוצאתו להורג של אכברי הייתה ”מעשה גס רוח ופחדני, שבוצע על ידי משטר ברברי ללא כבוד לזכויות האדם של בני עמם”.
ארגון זכויות האדם אמנסטי אינטרנשיונל כינה את הוצאתו להורג של אכברי "איומה במיוחד" ו"מתקפה מתועבת על הזכות לחיים". אמנסטי גם ביקשה מממשלת בריטניה "לחקור במלואה" את ההאשמות לפיהן אכברי היה נתון בכלא לעינויים ו"לחפש את כל הדרכים כדי לגרום לרשויות האיראניות לתת דין וחשבון".
משפחתו

אכברי נישא למרים סמדי (مریم صمدی; ילידת 1969). לזוג נולדו שתי בנות.
אחייניתו, רמין פורקאני (رامین فرقانی; ילידת 1989) הקימה בשנת 2013 את אגודת האיראניים האתאיסטים, בגלאזגו והקימה את ארגון המוסלמים לשעבר בסקוטלנד.
הערות שוליים

↑  "Alireza Akbari: Iran preparing to execute British citizen". BBC News (באנגלית בריטית). 11 בינואר 2023. ארכיון מ-11 בינואר 2023. נבדק ב-11 בינואר 2023. {{cite news}}:  (עזרה)
↑  "The spy of the British Secret Intelligence Service was hanged". Mizan (באנגלית בריטית). 14 בינואר 2023. ארכיון מ-14 בינואר 2023. נבדק ב-14 בינואר 2023. {{cite news}}:  (עזרה)
↑    Telegraph Obituaries, ‏Alireza Akbari, British citizen executed by Iran on spying charges – obituary, The Telegraph, 16 January 2023
↑  علیرضا اکبری معاون سابق وزارت دفاع کیست و چرا به اعدام محکوم شد؟, BBC News فارسی, ‏2023-01-12 (בפרסית)
↑  Hafezi, Parisa (12 בינואר 2023). "Iran media claims British-Iranian facing execution had links to scientist killing". Reuters (באנגלית). ארכיון מ-12 בינואר 2023. נבדק ב-12 בינואר 2023. {{cite news}}:  (עזרה)
1 2  Iran: Execution of Alireza Akbari condemned, www.amnesty.org.uk (באנגלית)
↑  "Alireza Akbari: Iran preparing to execute British citizen - family". BBC News (באנגלית בריטית). 11 בינואר 2023. ארכיון מ-12 בינואר 2023. נבדק ב-12 בינואר 2023. {{cite news}}:  (עזרה)
1 2 3 4 5 6  Akbarzai, Sahar; Moshtaghian, Artemis (2023-01-14). "UK condemns Iran's execution of dual British-Iranian citizen Alireza Akbari". CNN (באנגלית). ארכיון מ-2013-01-14. נבדק ב-2023-01-14.
↑  "Iran executes British-Iranian national Alireza Akbari accused of spying". The Guardian. 14 בינואר 2023. ארכיון מ-14 בינואר 2023. נבדק ב-2023-01-14. {{cite web}}:  (עזרה)
↑  "Alireza Akbari: Iran executes British-Iranian dual national". BBC News. 14 בינואר 2023. ארכיון מ-14 בינואר 2023. נבדק ב-14 בינואר 2023. {{cite news}}:  (עזרה)
↑  "James Cleverly says Iran must halt execution of British citizen". the Guardian (באנגלית). 11 בינואר 2023. ארכיון מ-11 בינואר 2023. נבדק ב-11 בינואר 2023. {{cite web}}:  (עזרה)
↑  "Iran: Foreign Secretary calls on the Iranian regime to halt the execution of Alireza Akbari". GOV.UK (באנגלית). ארכיון מ-11 בינואר 2023. נבדק ב-11 בינואר 2023. {{cite web}}:  (עזרה)
↑   ציוץ של רישי סונאק ברשת החברתית אקס (טוויטר), 14 בינואר 2023
↑  IRANIAN ATHEISTS ASSOCIATION people - Find and update company information - GOV.UK, find-and-update.company-information.service.gov.uk (באנגלית)
↑  CEMB, Ex-Muslims of Scotland has been formed, Council of Ex-Muslims of Britain - CEMB, ‏2013-11-26 (באנגלית)
בעלי דין

בעלי דין הם הצדדים למשפט, המתנהל בבית משפט או בבית דין.
זהות בעלי הדין

בעלי הדין יכולים להיות אנשים, בשר ודם, ויכולים להיות תאגיד - דהיינו חברה בערבון מוגבל, שותפות לסוגיה השונים, עמותה או אגודה עות'מאנית, וכן מדינת ישראל, וכל רשות מרשויותיה. כל גוף אחר, שאינו מאוגד כדין, אינו יכול להיות בעל דין. לדוגמה: משה כהן הוא בעלים של חברה בשם "משה יזמות וחשמל בע"מ" המפעילה חנות בשם "משה מוצרי חשמל". אדם שסיפק לחנות מוצרים ולא קיבל את תמורתם, יכול לתבוע את "משה יזמות וחשמל בע"מ". בהתקיים נסיבות מסוימות, (לדוגמה הוכחת כוונת מרמה בעצם רישום החברה) יכול האדם לתבוע את משה כהן אישית, אך לתבוע את "משה מוצרי חשמל" על פי השלט שעל החנות, לא ניתן, ולו גם מכירים כל הלקוחות והספקים את העסק תחת שם מסחרי זה. גוף בעל כשירות לזכויות וחובות מבחינה משפטית מאופיין בדרך כלל במספר - יהא זה מספר זהות לאדם, מספר רישומו של תאגיד, מספר דרכון לתושבי חוץ וכו'. יוצא דופן מבחינה זו היא מדינת ישראל ורשויותיה.
כשירות בעלי דין

על בעל הדין להיות כשיר לעמוד לדין. ברור כי קטינים וכן חולי נפש, ולוקים בנכויות שכליות וגופניות מסוימות (ולדוגמה עיוורים, חרשים או אילמים), מחייבים התייחסות מיוחדת. בחוק סדר הדין הפלילי התייחסות מיוחדת לבעלי דין מסוג זה. בסדר הדין האזרחי מוסדר העניין בתקנות סדרי הדין, וכן בחוק הכשרות המשפטית והאפוטרופסות.
סוגי בעלי הדין > במשפט הפלילי

אלו הם בעלי הדין במשפט הפלילי -
הנאשם - מי שהוגש כנגדו כתב האישום. בטרם הוגש כתב האישום הוא יוגדר כ"חשוד" ומעת הגשת כתב האישום יקרא "נאשם". הנאשם יכול להיות אדם או תאגיד (גם חברה יכולה לעמוד לדין פלילי).
המאשימה - מדינת ישראל, המיוצגת בידי תובע שינהל את התביעה. התובע יכול להיות עורך דין או שוטר, אשר הוסמכו לכך על ידי היועץ המשפטי לממשלה.
במקרים מסוימים, בהם נפתח המשפט בעקבות הגשת קובלנה פלילית, קיים צד נוסף למשפט -
הקובל - הוא יוזם המשפט שנפתח בדרך של הגשת קובלנה פלילית, שהיא כתב אישום אשר מוגש על ידי אזרח מן השורה שאינו קשור ברשויות המדינה. קובלנה כזו ניתן להגיש רק במקרים מיוחדים.
חשוב להדגיש כי הקורבן בעבירה הפלילית אינו בעל דין במשפט (למעט במקרים בהם הגיש בעצמו קובלנה פלילית), שכן המשפט הפלילי בעיקרו אינו מיועד להגן על זכויות הקורבן אלא להגן על הסדר הציבורי. הקורבן ישמש בדרך כלל כעד במשפט הפלילי, ובנוסף יש לו זכויות מסוימות (בעיקר לקבלת מידע) במסגרת ניהול ההליך, אך הוא אינו נחשב כבעל דין של ממש ומעורבותו במשפט היא מועטה מאוד.
במסגרת בירור התביעה עשויים להתנהל הליכי משנה הנוצרים בעקבות בקשה של אחד הצדדים הנוגעת לניהול המשפט (לדוגמה - בקשה למעצר עד תום ההליכים, בקשה לשחרור ממעצר ועוד). בעת הדיון בבקשה מקבלים הצדדים כינויים זמניים הרלוונטיים לאותה בקשה -
המבקש - מי שהגיש את הבקשה במסגרת המשפט- הנאשם, המאשימה, או הקובל.
המשיב - מי שהוגשה כנגדו הבקשה.
סוגי בעלי הדין > במשפט האזרחי

התובע - מי שהגיש את התביעה לבית המשפט.
הנתבע - מי שהוגשה כנגדו התביעה.
צד ג'  - מי שהנתבע סבור שקמה לו כנגדו הזכות לשיפוי או פיצוי בגין מה שישלם לתובע. דוגמה לכך היא חברת ביטוח. אדם הנתבע בשל נזק שגרם יכול לצרף את חברת הביטוח כצד ג', ואז יוכל בית המשפט לקבוע כי כל מה שעל הנתבע לשלם לתובע, קמה החובה על צד ג' להשיב לנתבע. נתבע הסבור כי קמה לו זכות לצרף להליך "צד ג'" יכול להגיש "הודעת צד ג'". צד ג' המקבל "הודעת צד ג'" יוכל לצרף להליך צד ד', צד ה' וכך עד אין סוף באופן תאורטי.
תובע שכנגד - נתבע הסבור כי יש לו עילת תביעה כנגד מי שתבע אותו יכול להגיש תביעה שכנגד. תביעה שכנגד יכולה להיות בעילה שונה לחלוטין מזו שבגינה הוגשה התביעה. לדוגמה - בעל בית תובע דייר על שכר דירה. זה יכול לתבוע אותו על כך שפגע במכוניתו בחניון של הדירה.
נתבע שכנגד - מי שכנגדו הוגשה תביעה שכנגד.
גם במסגרת תביעה אזרחית עשויים להתנהל הליכי משנה הנוצרים בעקבות בקשה של אחד הצדדים הנוגעת לניהול המשפט (לדוגמה - בקשה לגילוי מסמכים, בקשה למחיקת התביעה על הסף ועוד). בעת הדיון בבקשה מקבלים הצדדים כינויים זמניים הרלוונטיים לאותה בקשה -
המבקש - מי שהגיש את הבקשה במסגרת המשפט - התובע, הנתבע, צד ג' וכדומה.
המשיב - מי שהוגשה כנגדו הבקשה.
קיימים הליכים מסוימים, כדוגמת המרצת פתיחה המהווים מעין הכלאה בין תביעה לבין בקשה. במקרים כאלו עשויים הצדדים להיקרא מלכתחילה "תובע" ו"משיב".
גם כאן יש להדגיש כי בעל דין במשפט האזרחי יכול להיות כל מי שכשיר לזכויות ולחובות - אדם, תאגיד, מדינת ישראל, ועוד.
סוגי בעלי הדין > בערעור

המערער - מי שהגיש ערעור אזרחי או ערעור פלילי.
המשיב - מי שכנגדו הוגש הערעור.
סוגי בעלי הדין > במשפט המנהלי

העותר - מי שהגיש עתירה (עתירה מינהלית, או עתירה לבג"ץ).
המשיב - מי שכנגדו הוגשה עתירה.
מעמדו של עורך הדין

עורך הדין מייצג את בעל הדין, ואינו בעל דין בעצמו (אלא אם כן הוא נתבע לדין, ואז אין משמעות פרוצדורלית לעובדת היותו עורך דין). במשפט מתייחס עורך הדין לבעל הדין כשולחו או כמרשו (מלשון שליחות או הרשאה). השימוש במונח שליחות נכון יותר מבחינה משפטית, אך למושג "מרשי" אחיזה בתרבות הפופולרית, על אף שאינו בעל משמעות מאז חקיקת חוק השליחות.
מעמדו של בית המשפט

בית המשפט כשלעצמו (להבדיל מן השופטים ובעלי התפקידים המכהנים בו) אינו גוף הכשיר לזכויות ולחובות. במקרים נדירים בהם יש לעתור כנגד שופט על דרך ניהול המשפט, המשיב לעתירה הוא השופט באופן אישי, ובמקרה זה הוא מיוצג על ידי פרקליטות המדינה.
הנימוסים המשפטיים מחייבים בבית המשפט להתייחס אל השופט כ"אדוני" או "גבירתי" ולפנות אליו בגוף שלישי ("אדוני ודאי יסכים עמי כי העד אינו דובר את האמת"...). בעל הדין הוא "מר..." או "גב'...", ועורכי הדין מתייחסים זה אל זה כ"חברי". השימוש במונח "חברי" אינו נובע מיחסי רעות, אלא הכוונה היא כי הן הפונה והן עורך הדין מן הצד שכנגד הם חברים בלשכת עורכי הדין, ומשום כך מחויבים בהתנהגות שאותה מכתיבים כללי האתיקה של לשכת עורכי הדין כלפי בית המשפט, כלפי הצד שכנגד וכלפי המייצג אותו.
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
סרומן

| --- | --- |

כריסטופר לי בתפקיד סארומן בסרט שר הטבעות
 שם ספר:  שר הטבעות
 יוצרים:  ג'ון רונלד רעואל טולקין
 גילום הדמות:  כריסטופר לי
 מידע
 כינויים:  סָרוּמָן הלבן (The White Saroman)
 גזע:  מיאר
 מין:  זכר
 מקצוע:  רודן בדיוני
 נטייה:  רע
 מומחיות:  לחימה
 כוחות:  כישוף, כושר שכנוע אבסולוטי
 סגנון לחימה:  קסמים
 דמויות קשורות
 חברים:  האיסטרי (עד שבגד בהם), סאורון (לאחר שהצטרף לצד האפל)
 אויבים:  סאורון (עד שהצטרף אליו), האיסטרי (אחרי שהצטרף לסאורון)
בלגנדריום של טולקין, סָרוּמָן הוא דמות בדיונית מגזע המיאר. סארומן הוא אחד מהאיסטרי, מיאר שנשלחו לארץ התיכונה כדי להגן על תושביה מפני סאורון, ועמד בראש מסדר זה עד שהושחת על ידי אויב המסדר סאורון.
ביוגרפיה בדיונית > לפני עלילת ה"הוביט"

סרומן הוא הקוסם הלבן. הוא מיא, אחד מהאיסטרי. הוא השני המוכר ביותר מבין המיאר שבוולינור. בשנת 1000 לעידן השלישי החליטו הוולאר לשלוח מסדר קוסמים לארץ התיכונה כדי לייעץ ולסייע ליושבי הארץ התיכונה במאבקם נגד סאורון. שמו היה קורומו בוולינור והוא המיאר הראשון שנחת בחופי הארץ התיכונה. נאמר עליו שהוא הבכיר מבין האיסטרי וגנדלף תמיד התייחס אליו כראש המסדר. עוד נאמר עליו שהוא היה החזק במסדר, ואף מהחזקים שבמיאר. מאחר שהיה לבוש בגלימה לבנה, היה כינויו בקרב בני האדם "סרומן הלבן" (כינויי הקוסמים נובעים מצבע גלימתם וחשיבותם במסדר; "לבן" היא הדרגה הגבוה ביותר). כינוייו הנוספים הם: "סרומן החכם", "סרומן הבוגד", וקורוניר. לאחר הרבה שנות שירות באיסטרי, חשק סארומן בכוחו של סאורון וחפץ להשיג את הטבעת ולשלוט בה בעצמו. עם זאת, כוחו לא עמד בפני סאורון והוא היה נתון למרותו דרך אבני הפלנטיר.
במשך אלף שנים בערך הוא שוטט במזרח הארץ התיכונה, יחד עם הקוסמים הכחולים. הוא חזר לבדו (לא ידוע מה עלה בגורלם של הקוסמים הכחולים) בשנת 2463 לעידן השלישי והפך לראש המועצה הלבנה (בניגוד להצעתה של גלדריאל), שהוקמה על ידי בני הלילית והאיסטרי. זה הזמן שבו סרומן החל לחקור את מקור ומהות טבעות הכוח.
בשנת 2758 לעידן השלישי הוא קיבל את מפתחות האורתנק משליט גונדור, ברן, שם הוא בנה את משכנו ומשם גם המשיך את מחקריו על טבעות הכוח.
ביוגרפיה בדיונית > תפקידו ב"הוביט"

כשהמועצה הלבנה קיבלה מגנדלף הוכחה חד-משמעית שבעל האוב הוא סאורון בשנת 2851, סרומן התנגד להחלטה להתקיף את בעל האוב. התנגדותו דחתה את ההתקפה בכתשעים שנה. אך לבסוף הוא עזר בהתקפה בכשפיו ובמתקניו המסתוריים.
ביוגרפיה בדיונית > תפקידו ב"שר הטבעות"

כשהמועצה הלבנה דנה בטבעת הכוח, הכריז סרומן שהטבעת אבדה לנצח, אף שהוא לא האמין בכך. בשלב זה הוא כנראה החל לחפש את הטבעת האחת בעצמו, במטרה להפוך לבעליה. הוא החל להקים צבא אורקים ווארגים. האורקים נתנו לו את הכינוי שארקי שפירושו "הזקן". כמו כן הפעיל את סוכנו גרימה לשון-נחש במטרה להפיל את רוהן. בשנת 3018 התגלה סרומן כבוגד כאשר כלא את גנדלף במגדלו. בשלב זה כבר היה ידוע שהוא משתף פעולה עם סאורון.
ביוגרפיה בדיונית > מפלתו של סרומן

צבאו של סרומן הובס לבסוף על ידי כוחות רוהן והעצנים שהטילו מצור על אורתנק. מובס ומושפל, סרומן הצליח לדבר אל ליבו של זקנעץ ושכנעו לתת לו לעזוב את אורתנק. הוא שם פעמיו לפלך, ושם הצליח להשתלט עליו באמצעות חבורת בני בליעל מהדרום. כשפרודו חזר יחד עם חבורת הטבעת לפלך הוא גירש את בני הבליעל.
ביוגרפיה בדיונית > מותו

במהלך טיהור הפלך סרומן מת ועבר ממעגלי העולם הזה לאחר שעבדו הנרצע גרימה שיסף את גרונו מכיוון שסיפר להוביטים שהוא רצח את בן משפחתם.
תיאור

בתחילה מופיע סרומן כאיש זקן עם זקן לבן וגלימה לבנה (זוהי ככל הנראה הסיבה לכינויו "סרומן הלבן"), צעיף וכובע לבן מחודד. סרומן בתפקיד ראש "מסדר" המכשפים (האיסטרי) וגם היה לראש המועצה הלבנה. בספר, גנדלף אומר שהוא הפך למה שסרומן אמור היה להיות: לוחם למען הארץ התיכונה. אך לאחר בגידתו הוא התחפש לזקן עם ברדס.
כוחו ונשקו

על פי גנדלף, כוחו העיקרי של סרומן היה חבוי בקולו, כלומר שהיה ביכולתו לשכנע כמעט כל אחד בין אם הוא חכם ובין אם טיפש. לכן גם לאחר שאיבד את שרביטו ואת מעמדו במועצה הלבנה (הוא הוחלף על ידי גנדלף וסולק מן המועצה הלבנה על מעשי בגידה) הוא עדיין נחשב לדמות מאוד מסוכנת אפילו על ידי גנדלף.
בסרטי ההוביט של פיטר ג'קסון

בסרטי ההוביט של פיטר ג'קסון משתתף סרומן בתור דמות שולית (בספר ההוביט של ג'ון רונלד רעואל טולקין הוא אינו מופיע כלל). הקטעים בהם מופיע סרומן בסרט מבוססים חלקית על טקסטים שטולקין רשם אך לא פרסם בחייו, ופורסמו לאחר מותו על ידי בנו כריסטופר טולקין.
ראו גם

גנדלף
הסילמריליון
הערות שוליים

1 2 3 4 5 6  האנציקלופדיה של ארדה
↑  ג'ון רונלד ראועל טולקין, שר הטבעות, Ballantine Books
לוקאס אסקיבל

לוקאס אנחל אסקיבל (בספרדית: Lucas Ángel Esquivel; נולד ב-14 באוקטובר 2001 בסנטה פה שבארגנטינה) הוא כדורגלן ארגנטינאי המשחק בעמדת המגן השמאלי בקבוצת ריבר פלייט מליגת העל הארגנטינאית.